[ca] El recent avanç en l'ús i la personalització de biomaterials ha donat peu a la creació de noves tècniques capaces de posar solució a aspectes que concerneixen i amenacen la salut a nivell mundial. Aquest treball de final de grau té com a objectiu principal dissenyar i caracteritzar un recobriment polimèric amb potencial antibacterià per a contribuir al desenvolupament de noves estratègies bactericides i abordar la problemàtica que exhibeix la fallida dels implants mèdics relacionada amb la generació de biopel·lícules. Particularment, aquest informe se centrarà en l'avaluació antibacteriana de l'estructura multicapa composta per ε-poli-L-lisina/Àcid Hialurònic (ε-PLL/HA), dipositada sobre superfícies d'òxid d'estany dopat amb indi (ITO). Per a això, s'han dut a terme diverses tècniques de caracterització per comprovar si el recobriment és efectiu quan s'aplica sobre els substrats d'ITO, comprendre la composició química del recobriment, estudiar la seva mullabilitat, evidenciar la seva letalitat contra la soca Gram-positiva Staphylococcus aureus i, en última instància, determinar si l'augment de capes dipositades afecta directament a la viabilitat dels bacteris i, en cas que es compleixi, suggerir una xifra òptima de capes. Els resultats van mostrar que el recobriment multicapa de (ε-PLL/HA) manifesta efecte bactericida sobre les mostres d'ITO. A més, es va confirmar que l'increment en el nombre de capes del recobriment polimèric augmenta la mortalitat dels bacteris; concretament, la condició que comprenia 24 capes de recobriment va proporcionar un ràtio de mort bacteriana del 93,75%, la qual cosa suggereix un resultat prometedor i confirma la viabilitat d'aquest recobriment antibacterià per a ser usat en biomaterials.

[en] The recent advancement in the use and customization of biomaterials has led to the development of novel approaches capable of addressing issues concerning and threatening global healthcare. This bachelor's thesis aims to design and characterize a polymeric coating with antibacterial properties to contribute to the development of new bactericidal strategies and address the issue of biofilm-related infections on medical implant devices. Specifically, this report will focus on the antibacterial evaluation of the multilayer structure composed of ε-poly-L-lysine/Hyaluronic acid (ε-PLL/HA), deposited on indium tin oxide (ITO) surfaces. To achieve this, various characterization techniques have been employed to verify the effectiveness of the coating when applied on ITO substrates, understand the chemical composition of the coating, study its wettability, demonstrate its lethality against the Gram-positive strain Staphylococcus aureus, and ultimately determine if the increase in deposited layers directly affects bacterial viability, and if so, suggest an optimal number of layers. The results showed that the multilayer (ε-PLL/HA) based coating exhibits bactericidal effects on ITO samples. Furthermore, it was confirmed that the increase in the number of layers of the polymeric coating results in a direct augment of bacterial mortality; specifically, the condition comprising 24 layers of coating provided a bacterial death ratio of 93.75%, suggesting a promising outcome and its suitability to be used as antibacterial coating on biomaterials.